open-index/open-wikipedia-markdown huggingface dataset:
ชาวชุกชี

**ชาวชุกชี**  (, *sg.* ; ) หรือ **ชาวชูคอต** เป็นคนพื้นเมืองอาศัยอยู่บริเวณคาบสมุทรชุกชี และริมชายฝั่งทะเลชุกชีและทะเลเบริง ภูมิภาคมหาสมุทรอาร์กติก ในสหพันธรัฐรัสเซีย จากการวิจัยรหัสพันธุกรรม ชาวชุกชีมีความสัมพันธ์อันใกล้ชิดมากที่สุดกับคนพื้นเมืองอเมริกาเชื้อสายเอเชีย

## อ้างอิง

หมวดหมู่:คนพื้นเมืองในอาร์กติก
หมวดหมู่:กลุ่มชาติพันธุ์ในประเทศรัสเซีย
ชาวเอสกิโม

**เอสกิโม** (Eskimo) เป็นคนพื้นเมืองแถบขั้วโลก ซึ่งปกติอาศัยอยู่บริเวณขั้วโลกเหนือ นับตั้งแต่ทางตะวันตกของไซบีเรีย (รัสเซีย) จนถึงอะแลสกา (สหรัฐอเมริกา) นอร์เทิร์นแคนาดา นูนาวิก และกรีนแลนด์ 

มีชนพื้นเมืองสองชนที่รู้จักในฐานะเอสกิโม คือ ชาวอินูอิต (รวมถึงชาวอิยูพิแอตในอะแลสกา และชาวอินูอิตกรีนแลนด์และชาวอินูอิตในแคนาดา) และชาวยูปิก (ทางตะวันออกของไซบีเรียและอะแลสกา) ส่วนกลุ่มคนที่สามทางเหนือ อย่างชาวอะลิวต์ มีความใกล้ชิดกับสองกลุ่มดังกล่าว มีบรรพบุรุษและกลุ่มภาษาใกล้ชิดกัน  (กลุ่มภาษาเอสกิโม–อะลิวต์)

ปัจจุบันมีชาวเอสกิโมอยู่ราว 183,000 คน 
## อ้างอิง


หมวดหมู่:กลุ่มชาติพันธุ์ในประเทศรัสเซีย
หมวดหมู่:คนพื้นเมืองในทวีปอเมริกาเหนือ
เกาะเซนต์ลอว์เรนซ์

**เกาะเซนต์ลอว์เรนซ์** (; ; ) เป็นเกาะทางทิศตะวันตกนอกชายฝั่งอะแลสกาในทะเลเบริง ไม่ไกลจากช่องแคบเบริง หมู่บ้านแกมเบลล์ที่ตั้งอยู่ทางตะวันตกเฉียงเหนือของแหลมบนเกาะ อยู่ห่างจากคาบสมุทรชุกชีในรัสเซียตะวันออกไกล เกาะเป็นส่วนหนึ่งของอะแลสกา แต่ใกล้กับรัสเซียมากกว่าแผ่นดินใหญ่อะแลสกา คาดว่าเกาะเซนต์ลอว์เรนซ์เคยเป็นหนึ่งในสะพานแผ่นดิน ที่ทวีปเอเชียกับอเมริกาเหนือเชื่อมติดกันในสมัยไพลสโตซีน เกาะในเป็นเกาะใหญ่เป็นอันดับ 6 ของสหรัฐอเมริกา และเป็นเกาะที่ใหญ่เป็นอันดับ 113 ของโลก ถือเป็นส่วนหนึ่งของพื้นที่ภูเขาไฟทะเลแบริง (Bering Sea Volcanic Province) และหนูผีเซนต์ลอว์เรนซ์ (*Sorex jacksoni*) เป็นหนูผีชนิดที่พบได้เฉพาะบนเกาะนี้เท่านั้น

## อ้างอิง

**ข้อมูล** 
* - Total pages: 520 
*

## แหล่งข้อมูลอื่น

เซนต์ลอว์เรนซ์
เซนต์ลอว์เรนซ์
เซนต์ลอว์เรนซ์
เหล่าทัพ

[250px|thumb|ทหารชาวอเมริกัน จาก[กองทัพบกสหรัฐ|เหล่าทัพบก, เหล่าทัพนาวิกโยธิน, เหล่าทัพเรือ, เหล่าทัพอากาศ และยามฝั่ง]]**เหล่าทัพ** () เป็นมาตรฐานทั่วไปในการแบ่งกองทัพของประเทศรัฐเอกราช
## ประเภทเหล่าทัพ

## ดูเพิ่ม

* หน่วยทางทหาร


หมวดหมู่:หน่วยทางทหาร
หมวดหมู่:วิทยาศาสตร์การทหาร
วัดสาขลา

**วัดสาขลา** [สา-ขฺลา] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านสาขลา ตำบลนาเกลือ อำเภอพระสมุทรเจดีย์ จังหวัดสมุทรปราการ ซึ่งเป็นชุมชนบ้านสาขลา เป็นหมู่บ้านตั้งอยู่ริมปากแม่น้ำเจ้าพระยา ที่ไหลลงสู่ทะเลอ่าวไทย เจ้าอาวาสองค์ปัจจุบันคือ พระครูสุนทรพัฒนกิจวิธาน (สันทาน ธมฺมสนฺทโน สกุลเดิม:อยู่ไสว) วัดสาขลาแห่งนี้มีทางเข้าลอดโบสถ์เป็นซุ้มพระราหูดูน่าเกรงขาม พระราหูนั้นแสดงถึงการปัดเป่าและป้องกันสิ่งชั่วร้าย

## ประวัติ
วัดสร้างขึ้นเมื่อ พ.ศ. 2325 สันนิษฐานว่าชาวบ้านช่วยกันสร้างเมื่อคราวรบชนะพม่า แต่เดิมชุมชนบ้านสาขลา เป็นชุมชนเก่าแก่ตั้งแต่สมัยกรุงศรีอยุธยาตอนต้น เมื่อเกิดสงคราม 9 ทัพ รัชกาลที่ 1 ให้ผู้ชายไปเป็นทหาร เหลือแต่ผู้หญิงและคนชรา เมื่อทหารพม่าเดินทัพผ่านมา ชาวบ้านที่เหลือร่วมมือกันสู้พม่าอย่างกล้าหาญจนชนะได้ หมู่บ้านแห่งนี้จึงมีชื่อเรียกว่า *หมู่บ้านสาวกล้า* ก่อนจะเพี้ยนมาเป็น หมู่บ้านสาขลา เช่นในปัจจุบัน วัดสาขลาได้รับพระราชทานวิสุงคามสีมา เมื่อประมาณ พ.ศ. 2375 

## อาคารเสนาสนะ
วิหาร ประดิษฐานพระพุทธรูปเก่าแก่หลายองค์ โดยเฉพาะหลวงพ่อโตที่สร้างมาพร้อมกับวัด เป็นพระพุทธรูปศิลปะสมัยอู่ทอง ปางมารวิชัย ส่วนอุโบสถ โดยรอบจะมีลูกนิมิตโบราณ 8 ลูก วางอยู่บนแท่นพญานาค 7 เศียร มีการขุดพบพระพุทธรูปใต้วิหารซึ่งตรงกับฐานองค์หลวงพ่อโต เป็นพระพุทธรูปศิลา ด้านบนเศียรเป็นฐานของหลวงพ่อโต ซึ่งเป็นอิฐก้อนใหญ่ที่นิยมใช้ในอดีต อีกหนึ่งจุดเด่นคือ พระปรางค์เอียง ตั้งอยู่บริเวณหน้าวัด ริมคลองสาขลา ซึ่งเกิดจากดินทรุดเมื่อร้อยกว่าปีก่อน

## อ้างอิง

หมวดหมู่:โบราณสถานในจังหวัดสมุทรปราการ
สาขลา
วัดดาวดึงษาราม

**วัดดาวดึงษาราม** เป็นพระอารามหลวงชั้นตรี ชนิดสามัญ ตั้งอยู่ในแขวงบางยี่ขัน เขตบางพลัด กรุงเทพมหานคร 

## ประวัติ
วัดสร้างขึ้นในสมัยรัชกาลที่ 1 โดยดำริของเจ้าจอมแว่น ในรัชกาลที่ 1 หรือคุณเสือที่ได้สร้างวัดไว้กลางสวนตำบลบางยี่ขัน ธนบุรี เดิมชื่อว่า **วัดขรัวอิน** คุณเสือได้สร้างพระอุโบสถก่ออิฐสูงพ้นดินประมาณ 2 ศอก เอาไม้แก่นทำเสาประธาน หลังคามุงกระเบื้องฝาผนังไม้สัก มีบานประตูหน้าต่างเข้าออก ในสมัยรัชกาลที่ 2 มีเจ้าลาวคนหนึ่งเป็นผู้หญิงชื่อ อิน ได้ทำการบูรณะปฏิสังขรณ์เสนาสนะสงฆ์ รื้อกุฏิเดิมซึ่งเป็นไม้ ก่อเป็นตึก ใช้ไม้แก่นเป็นเสาประธาน หลังคามุงกระเบื้อง ฝาไม้ไผ่ขัดแตะถือปูน ดูเหมือนฝาผนังตึกมีประตูหน้าต่าง รื้อฝาผนังและหลังคามุงกระเบื้อง มีช่อฟ้าใบระกา 

ต่อมารัชกาลที่ 3 ได้พระราชทานนามใหม่ว่า วัดดาวดึงษาราม ซึ่งหมายถึง *วัดเป็นที่สถิตของพระอินทร์* ซึ่งยังมีการบูรณปฏิสังขรณ์ครั้งใหญ่โดยพระยามหาเทพ (ปาน) ต้นตระกูลปาณิกบุตร ได้ก่อร้างพระอุโบสถ ศาลาการเปรียญ และถาวรวัตถุอีกมากมาย ในอุโบสถมีจิตรกรรมฝาผนัง เรื่องราวทศชาติชาดก เรื่องพระมหากัสสปะ เรื่องพระเจ้าทธิวาหนะ เรื่องพระนางสามาวดี เป็นต้น เชื่อกันว่า เป็นฝีมือของครูกงแป๊ะ (หลวงเสนีย์บริรักษ์) และครูทองอยู่ (หลวงวิจิตรเจษฎา) ช่างฝีมือเอกแห่งกรุงรัตนโกสินทร์ในยุคนั้น

## อ้างอิง

ดาวดึงษาราม
ดาวดึงษาราม
หมวดหมู่:โบราณสถานในเขตบางพลัด
เรื่องอื้อฉาวเบอร์ฮัดการพัฒนา 1มาเลเซีย

**เรื่องอื้อฉาวเบอร์ฮัดการพัฒนา 1มาเลเซีย** () หรือ **เรื่องอื้อฉาว 1MDB** เป็นเรื่องอื้อฉาวทางการเมืองที่ยังดำเนินอยู่ในประเทศมาเลเซีย ในปี พ.ศ. 2558 นายกรัฐมนตรีของประเทศมาเลเซียในขณะนั้น นาจิบ ราซักตกเป็นจำเลยในข้อหาส่งเงิน  ริงกิตมาเลเซีย (≈ US$) จากเบอร์ฮัดการพัฒนา 1มาเลเซีย (1MDB) บริษัทพัฒนาทางยุทธวิธีของรัฐบาล ไปยังบัญชีส่วนตัวของตนเอง เหตุการณ์นี้ทำให้เกิดข้อวิพากษ์วิจารณ์อย่างมากในหมู่ชาวมาเลเซีย ที่จำนวนมากได้เรียกร้องให้นาจิบ ราซัก ลาออกจากตำแหน่ง

หลังการเลือกตั้งทั่วไปในปี พ.ศ. 2561 นายกรัฐมนตรีที่ได้รับการเลือกตั้งขึ้นมาใหม่ มาฮาดีร์ บิน โมฮามัด ได้กล่าวว่ามีหลักฐานอยู่เพียงพอต่อการเริ่มต้นสืบสวนเรื่องอื้ฉาว 1MDB นี้ได้ หลายเดือนหลังการเลือกตั้ง เจ้าหน้าที่ทางการมาเลเซียได้สั่งห้ามไม่ให้นาจิบ ราซัก ออกจากประเทศ, ยึดเงินสดและของมีค่าจำนวนมากที่มีหลักฐานเชื่อมโยงมาถึงเขา และได้ตั้งข้อหาเขาภายใต้ข้อหา การทำผิดหน้าที่ที่ได้รับมอบหมายในเชิงอาชญากรรม, ฟอกเงิน และใช้อำนาจในทางที่ผิด ในขณะที่ โจ่ โหลว (นักธุรกิจชาวมาเลเซีย ผู้ถูกกล่าวหาว่าเป็นผู้บงการอยู่เบื้องหลังของเรื่องอื้อฉาวนี้) ถูกตั้งข้อหาฟอกเงิน นาจิบถูกพบว่ากระทำผิดจริงภายใต้เจ็ดข้อหา และถูกตัดสินจำคุก 12 ปี

ผู้ที่เปิดโปงคือนายธนาคารชาวสวิสและอดีตผู้บริหาร PetroSaudi ชื่อ Xavier Justo

## ดูเพิ่ม
* การฉ้อราษฎร์บังหลวงในประเทศมาเลเซีย

## อ้างอิง

หมวดหมู่:ประเทศมาเลเซีย
โจ่ โหลว

**โหลว เติ๊ก โจ่** (Low Taek Jho; เกิด 4 พฤศจิกายน 1981) หรือรู้จักในชื่อ **โจ่ โหลว** หรือ **โจ โลว์** (Jho Low) เป็นนักธุรกิจชาวมาเลเซียและผู้หลบหนีคดีนานาชาติที่ถูกตามหาโดยเจ้าหน้าที่ของมาเลเซีย สิงคโปร์ และสหรัฐ ในความผิดที่เกี่ยวเนื่องกับเรื่องอื้อฉาว 1MDB เขาถูกกล่าวหาว่าเป็นผู้บงการอยู่เบื้องหลังของเรื่องอื้อฉาวนี้ 

เชื่อกันว่าโจ่ โหลว อยู่ในประเทศจีน ที่ซึ่งเขาเดินทางไปมาระหว่างเมืองใหญ่หลายเมือง เขาเดินทางไปมาอย่างเสรีถึงแม้ตำรวจมาเลเซียได้ยื่นคำเตือนระดับสีแดงของอินเตอร์โพล พร้อมระบุว่าการกระทำเหล่านี้มีการเมืองอยู่เบื้องหลัง

## อ้างอิง

หมวดหมู่:นักธุรกิจชาวมาเลเซีย
หมวดหมู่:ชาวมาเลเซียเชื้อสายจีน
หมวดหมู่:บุคคลจากรัฐปีนัง
วัดนาคกลางวรวิหาร

**วัดนาคกลางวรวิหาร** เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในแขวงวัดอรุณ เขตบางกอกใหญ่ กรุงเทพมหานคร อยู่ไม่ไกลจากพระราชวังเดิม ปัจจุบันมีพระปริยัติวโรปการ (ดำเนิน จิตฺตโสภโณ ป.ธ.๖) เป็นเจ้าอาวาส

## ประวัติ
วัดนาคกลางสร้างขึ้นตั้งแต่สมัยกรุงศรีอยุธยาตอนปลาย แต่เดิมบริเวณนี้มี 3 วัด คือ วัดนาค (ปัจจุบันคือวัดพระยาทำวรวิหาร) วัดกลาง (ปัจจุบันคือวัดนาคกลางวรวิหาร) และวัดน้อย (ปัจจุบันคือที่ตั้งโรงเรียนทวีธาภิเศก และเคหสถานที่เช่าปลูกอาศัย) วัดทั้งสามได้รับสถาปนาขึ้นเป็นพระอารามหลวงตั้งแต่สมัยกรุงธนบุรี มีบันทึกไว้ว่า พระสนมในสมเด็จพระเจ้าตากสินมหาราช ได้มาสร้างพระวิหารหรือโบสถ์น้อย จนสมัยกรุงรัตนโกสินทร์ จึงมีกรณีรวมชื่อวัด วัดนาค ให้ชื่อใหม่ว่า วัดพระยาทำ โดยเอาชื่อเดิมมารวมเข้ากับ วัดกลางและวัดน้อย ได้ชื่อใหม่ว่า วัดนาคกลาง เมื่อ พ.ศ. 2323 ในสมัยรัชกาลที่ 1 วัดได้รับพระราชทานวิสุงคามสีมา เมื่อ พ.ศ. 2357

## อาคารเสนาสนะและปูชนียวัตถุ
พระอุโบสถ เป็นอาคารก่ออิฐถือปูน ลักษณะทรงไทย หลังคาลด 3 ชั้น มุงกระเบื้อง ประดับช่อฟ้า ใบระกา หางหงส์ ได้รับปฏิสังขรณ์ เมื่อ พ.ศ. 2504 ภายในประดิษฐานพระประธาน คือ หลวงพ่อพระพุทธประสิทธิ์ พระพุทธรูปปูนปั้นปางสมาธิ  หน้าตักกว้าง 71 นิ้ว สูงจากฐานถึงพระเกศ 104 นิ้ว ลงรักปิดทอง พร้อมทั้ง พระพุทธรูปบูชาต่าง ๆ  และพระอัครสาวกเบื้องขวา เบื้องซ้าย

ในอุโบสถมีภาพวาดภาพจิตรกรรมฝาผนังเล่าประวัติของพระพุทธเจ้า นอกจากนั้นมีหลวงพ่อโคนสมอมหาลาภ ประดิษฐานที่มณฑปจัตุรมุขเป็นพระพุทธรูปปางหนึ่งที่มีความเก่าแก่มาก ซึ่งเรียกว่า ปางฉันสมอ หรือปางถือผลสมอ นัยว่าลอยน้ำมาจากทิศเหนือ ถูกอัญเชิญขึ้นประดิษฐาน ณ วัดนาคกลางวรวิหาร หลายร้อยปีแล้ว

พระปรางค์คู่ ตั้งอยู่ด้านหน้า 2 ข้าง พระอุโบสถ สร้างมาพร้อมอุโบสถ มีศาลาสุธรรมภาวนา (ศาลาพระเจ้าตาก)  ตั้งอยู่ทางซ้ายมือของพระอุโบสถ  ภายในศาลาสุธรรมภาวนา เป็นที่ ประดิษฐานพระพุทธนิมิตฯ หรือหลวงพ่อทอง และพระบรมรูปสมเด็จพระเจ้าตากสินมหาราช และมีพระสีวลีมหาลาภ ปางออกจากนิโรธสมาบัติ ตั้งอยู่ทางเข้าวัดด้านซ้ายมือ

(2022) วัดนาคกลางวรวิหาร เขตบางกอกใหญ่ กรุงเทพมหานคร (4).jpg|หลวงพ่อพระพุทธประสิทธิ์  พระประธานในพระอุโบสถ
(2022) วัดนาคกลางวรวิหาร เขตบางกอกใหญ่ กรุงเทพมหานคร (8).jpg|หลวงพ่อโคนสมอมหาลาภ เป็นพระพุทธรูปปางฉันสมอ
(2022) วัดนาคกลางวรวิหาร เขตบางกอกใหญ่ กรุงเทพมหานคร (5).jpg|พระปัจเจกพุทธเจ้า ประดิษฐานหน้าพระอุโบสถ
วัดนาคกลางวรวิหาร เขตบางกอกใหญ่ กรุงเทพมหานคร (9).jpg|พระบรมรูปสมเด็จพระเจ้าตากสินมหาราช


## อ้างอิง

นาคกลางวรวิหาร
นาคกลางวรวิหาร
หมวดหมู่:โบราณสถานในเขตบางกอกใหญ่
ความเสมอภาคทางกฎหมาย

**ความเสมอภาคทางกฎหมาย** หรือชื่ออื่นเช่น **ความเสมอภาคภายใต้กฎหมาย**, **ความเสมอภาคในสายตาของกฎหมาย** หรือ **สมภาคนิยมทางกฎหมาย** เป็นหลักการว่าปัจเจกชนทุกคนต้องได้รับการปฏิบัติทางกฎหมายอย่างเท่าเทียมกัน และทั้งหมดอยู่ในบังคับของกฎหมายยุติธรรมเดียวกัน (วิถีทางที่ถูกต้องของกฎหมาย) ฉะนั้นกฎหมายต้องรับประกันว่าไม่มีปัจเจกหรือกลุ่มปัจเจกที่มีอภิสิทธิ์ หรือถูกรัฐบาลเลือกปฏิบัติ ความเสมอภาคทางกฎหมายเป็นหลักการพื้นฐานอย่างหนึ่งของเสรีนิยม หลักการนี้กำเนิดขึ้นจากปัญหาที่สำคัญและซับซ้อนเกี่ยวกับความเสมอภาค ความเป็นธรรมและความยุติธรรม ฉะนั้น หลักการความเสมอภาคทางกฎหมายจึงอยู่ร่วมกันไม่ได้และหมดไปในระบอบกฎหมาย เช่น กฎหมายทาส กฎหมายข้ารับใช้ เป็นต้น

ปฏิญญาสากลว่าด้วยสิทธิมนุษยชน ข้อ 7 ระบุว่า "ทุกคนเสมอภาคกันตามกฎหมายและมีสิทธิที่จะได้รับความคุ้มครองของกฎหมายเท่าเทียมกัน โดยปราศจากการเลือกปฏิบัติใด ทุกคนมีสิทธิที่จะได้รับความคุ้มครองเท่าเทียมกันจากการเลือกปฏิบัติใด" (ฉบับแปลกระทรวงการต่างประเทศ) ฉะนั้นจะต้องไม่มีการเลือกปฏิบัติทางกฎหมายด้วยเหตุเชื้อชาติ เพศ สีผิว ชาติพันธุ์ ศาสนา ทุพพลภาพ หรือลักษณะอื่น โดยไม่มีเอกสิทธิ์ การเลือกปฏิบัติหรือความลำเอียง การรับประกันความเสมอภาคทั่วไปนี้บรรจุในรัฐธรรมนูญของประเทศส่วนใหญ่ในโลก แต่การนำไปปฏิบัตินั้นยังมีความแตกต่างกันอยู่

## ดูเพิ่ม
* สองมาตรฐาน

## อ้างอิง

หมวดหมู่:สมภาคนิยม
หมวดหมู่:ทฤษฎีการเมือง
หลอดเลือดขอดในหลอดอาหาร

**หลอดเลือดขอดในหลอดอาหาร** () เป็นหลอดเลือดดำที่อยู่ชั้นใต้ผิว (sub-mucosal) บริเวณตอนล่างของหนึ่งในสามของหลอดอาหาร ที่ขยายตัวขึ้นมาก มักเป็นผลมาจากความดันเลือดสูงในระบบหลอดเลือดดำของตับ ซึ่งพบบ่อยในโรคตับแข็ง ผู้ที่มีหลอดเลือดขอดในหลอดอาหารมีแนวโน้มที่จะเลือดออกรุนแรง ซึ่งถ้าไม่ได้รับการรักษาก็อาจเป็นอันตรายถึงชีวิต หลอดเลือดขอดในหลอดอาหารมักวินิจฉัยโดยการส่องตรวจด้วยกล้อง (esophagogastroduodenoscopy; EGD)

## อ้างอิง

## แหล่งข้อมูลอื่น

หมวดหมู่:โรคระบบทางเดินอาหาร
หมวดหมู่:โรคของหลอดเลือด
หมวดหมู่:ภาวะฉุกเฉินทางการแพทย์
วัดหนามแดง (จังหวัดสมุทรปราการ)

**วัดหนามแดง** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองสำโรง ในหมู่ที่ 3 บ้านวัดหนามแดง ตำบลบางแก้ว อำเภอบางพลี จังหวัดสมุทรปราการ เป็นวัดที่สร้างเมื่อ พ.ศ. 2383 ได้รับพระราชทานวิสุงคามสีมา เมื่อ พ.ศ. 2472 ได้ผูกพัทธสีมาเมื่อวันที่ 8 กันยายน พ.ศ. 2503 สถานที่ตั้งของวัดมีต้นไม้ที่ชาวบ้านเรียกว่า *ต้นหนามแดง* ต่อมานายหลำและอำแดงวัน ได้บริจาคที่ดินบริเวณแห่งนี้ให้สร้างวัด และตั้งชื่อว่า วัดหนามแดง

วัดมีอาคารเสนาสนะต่าง ๆ ดังนี้  อุโบสถกว้าง 9 เมตร  ยาว 18 เมตร สร้างเมื่อ พ.ศ.  2460 กุฎีสงฆ์  จำนวน 19 หลัง หอสวดมนต์มี 4 หลัง  ศาลาการเปรียญ พระประธานในอุโบสถนามว่า หลวงพ่อบุญลือ พระพุทธรูปปางมารวิชัย

วัดยังได้เปิดสอนพระปริยัติธรรมเริ่มมาตั้งแต่ พ.ศ. 2475 มีโรงเรียนประชาบาลสอนระดับประถมศึกษาและสถานีอนามัยชั้น 2 อยู่ในวัด เป็นที่ตั้งพิพิธภัณฑ์ท้องถิ่นตำบลหนามแดง 

## รายนามเจ้าอาวาส
* หลวงพ่อแดง พ.ศ. 2383–2401
* หลวงพ่อจาด พ.ศ. 2401–2415
* หลวงพ่อแดง พ.ศ. 2415–2442
* หลวงพ่อเพิ่ม พ.ศ. 2442–2474
* หลวงพ่อปลั่ง พ.ศ. 2474–2489
* พระครูวิบูลฐาปนกิจ พ.ศ. 2489–2530
* พระครูสาทรวิหารกิจ   เจ้าอาวาสองค์ปัจจุบัน  พ.ศ. 2530 - ปัจจุบัน

## อ้างอิง

หนามแดง
โอโช

ในภาษาญี่ปุ่น **โอโช** (, oshō) เป็นคำเรียกนักบวชระดับสูงในศาสนาพุทธนิกายเซนและนิกายโจโดะ

## ศัพทมูล
คำว่า 和尚 ตรงกับภาษาจีนกลางว่า **เหอซั่ง** มาจากคำว่า "อุปาธฺยาย" () ซึ่งแปลว่า อุปัชฌาย์ ต่อมาในภาษาจีนความหมายเปลี่ยนไปเป็นภิกษุระดับสูง แต่ในปัจจุบันกลายเป็นภิกษุโดยทั่วไป 

ในภาษาญี่ปุ่นปัจจุบันคำว่า 和尚 ยังคงหมายถึงนักบวชระดับสูง เช่น เจ้าอาวาส อุปัชฌาย์ แต่แต่ละนิกายออกเสียงแตกต่างกัน โดยนิกายเซนและโจโดะอ่านว่า *โอโช* (oshō) นิกายเทนไดและเคงนอ่านว่า *คาโช* (kashō) ส่วนนิกายชินงน ฮสโซ ริตสึ และโจโดะชิน อ่านว่า *วาโจ* (wajō)

## อ้างอิง
; เชิงอรรถ

; บรรณานุกรม

* 
* 

หมวดหมู่:คำเรียกในศาสนาพุทธ
หมวดหมู่:คำและวลีภาษาญี่ปุ่น
วัดใหม่อมตรส

**วัดใหม่อมตรส** [ไหฺม่-อะ-มะ-ตะ-รด] หรือ **วัดบางขุนพรหม** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบ้านพานถม เขตพระนคร กรุงเทพมหานคร มีเนื้อที่ 7 ไร่ 3 งาน 4 ตารางวา

วัดสร้างขึ้นสมัยกรุงธนบุรี ประมาณ พ.ศ. 2321 ไม่ปรากฎนามผู้สร้าง ได้รับพระราชทานวิสุงคามสีมาแล้ว เมื่อปี พ.ศ. 2321 เดิมทีนั้นวัดมีชื่อว่า **วัดวรามะตาราม** แต่ต่อมาได้เปลี่ยนเป็น **วัดอำมาตยรส** หรือ **วัดอมฤตยรส** ในปี พ.ศ. 2460 ในปี พ.ศ. 2411–2413 ได้ทำการก่อสร้างปฎิสังขรณ์วัดใหม่เริ่มดำเนินการโดยสมเด็จพระพุฒาจารย์ (โต พฺรหฺมรํสี)  ในสมัยรัชกาลที่ 5 โปรดให้สร้างถนนผ่านกลางวัด จึงกลายเป็น 2 วัด คือวัดบางขุนพรหมนอก (วัดใหม่อมตรส) และวัดบางขุนพรหมใน (วัดอินทรวิหาร) โดยใช้ชื่อว่าวัดใหม่อมตรสในปี พ.ศ. 2460 และได้ทำการผูกพันธสีมาใหม่ ระหว่างวันที่ 4–10 มกราคม พ.ศ. 2509

วัดใหม่อมตรสมีชื่อเสียงในด้านวัตถุมงคล คือ พระสมเด็จกรุบางขุนพรหม โดยสมเด็จพระพุฒาจารย์ (โต พฺรหฺมรํสี) เจ้าอาวาสวัดระฆังโฆสิตาราม รับเป็นประธานในการจัดสร้าง พระพิมพ์สมเด็จ (พระเครื่อง) ที่สร้างจากผงอิทธิเจ ปถมัง ตรีนิสิงเห และมหาราช ตามที่เสมียนตราด้วง ต้นตระกูล ธนโกเศต ได้ขออนุญาตจัดสร้างขึ้น เพื่อบรรจุในองค์เจดีย์ เมื่อ พ.ศ. 2413–2415 เจ้าประคุณสมเด็จได้เมตตาโขลกตำผง ผสมผงวิเศษ และอธิษฐานจิตปลุกเสกด้วยตัวท่านเอง

## รายนามเจ้าอาวาส
# พระอธิการอ่อน
# พระอธิการอยู่ 
# พระอธิการเทศ 
# พระอธิการแถม 
# พระครูอมรคณาจารย์ (เส็ง) พ.ศ. 2446 — 2512
# พระครูบริหารคุณวัตร (ชม สิรินฺธโร) พ.ศ. 2515 — 2551
# พระครูพิพัฒนานุกูล (เทียม นนฺทโก) พ.ศ. 2551 — 2562
# พระครูวิบูลอนุกิจ (จอย เขมาภิรโต) พ.ศ. 2563 — ปัจจุบัน

## อ้างอิง

หมวดหมู่:วัดไทยในสังกัดคณะสงฆ์มหานิกาย
หมวดหมู่:วัดในเขตพระนคร
หมวดหมู่:โบราณสถานในเขตพระนคร
คดีระหว่างโอเบอร์กะเฟลกับฮ็อดจิส

**คดีระหว่างโอเบอร์กะเฟลกับฮ็อดจิส** (), 576 U.S. 644 (2015) เป็นคดีสิทธิพลเมืองหลักหมุด ซึ่งศาลสูงสุดแห่งสหรัฐวินิจฉัยว่าสิทธิมูลฐานในการสมรสได้รับประกันแก่คู่สมรสเพศเดียวกันทั้งวรรควิถีทางที่ถูกต้อง (Due Process Clause) และวรรคการคุ้มครองเท่าเทียม (Equal Protection Clause) ของการแก้ไขเพิ่มเติมรัฐธรรมนูญแห่งสหรัฐ ครั้งที่ 14 คำวินิจฉัยของศาลฯ กำหนดให้รัฐทั้งห้าสิบ เขตโคลัมเบีย และพื้นที่เกาะให้จัดการและรับรองการสมรสของคู่สมรสเพศเดียวกันด้วยกำหนดเวลาและเงื่อนไขเดียวกันกับการสมรสคู่สมรสต่างเพศ โดยมีสิทธิและหน้าที่ดุจกัน

ระหว่างเดือนมกราคม 2555 และกุมภาพันธ์ 2557 โจทก์ในรัฐมิชิแกน โอไฮโอ เคนตักกีและเทนเนสซียื่นคำฟ้องคดีในศาลภาคกลางซึ่งลงเอยด้วยคดีระหว่างโอเบอร์กะเฟลกับฮ็อดจิส หลังศาลภาควินิจฉัยให้โจทก์ชนะ มีการอุทธรณ์คำวินิจฉัยไปยังศาลภาค 6 ในเดือนพฤศจิกายน 2557 หลังคำวินิจฉัยศาลอุทธรณ์ที่ยืดเยื้อในปีนั้นทั้งในศาลภาค 4, ภาค 7, ภาค 9 และภาค 10 ว่าคำสั่งห้ามการสมรสเพศเดียวกันระดับรัฐขัดต่อรัฐธรรมนูญ ศาลภาค 6 วินิจฉัยว่าศาลถูกผูกมัดด้วยคดีระหว่างเบเกอร์กับเนลสัน (*Baker v. Nelson*) และวินิจฉัยว่าคำสั่งห้ามนั้นชอบด้วยรัฐธรรมนูญ ทำให้เกิดความเห็นต่างระหว่างศาลภาคและนำไปสู่การทบทวนของศาลสูงสุดอย่างเลี่ยงไม่ได้

ศาลฯ มีคำวินิจฉัยในวันที่ 26 มิถุนายน 2558 *โอเบอร์กะเฟล* ยกเลิก *เบเกอร์* และกำหนดให้ทุกรัฐต้องออกทะเบียนสมรสแก่คู่สมรสเพศเดียวกัน และรับรองการสมรสเพศเดีวกันที่กระทำขึ้นในเขตอำนาจศาลอื่น  จึงทำให้การสมรสเพศเดียวกันชอบด้วยกฎหมายทั่วสหรัฐและทุกดินแดน

## อ้างอิง

หมวดหมู่:คดีในสหรัฐ
หมวดหมู่:ศาลสูงสุดสหรัฐ
หมวดหมู่:การสมรสเพศเดียวกันในสหรัฐ
หมวดหมู่:สิทธิของกลุ่มบุคคลที่มีความหลากหลายทางเพศ
เคอร์บีส์ดรีมคอลเลกชัน

***เคอร์บีส์ดรีมคอลเลกชัน*** () เป็นวิดีโอเกมที่เผยแพร่โดยนินเท็นโดสำหรับวีใน ค.ศ. 2012 เพื่อฉลองครบรอบ 20 ปีของตัวซีรีส์ ตัวเกมถูกเผยแพร่ในประเทศญี่ปุ่นเมื่อวันที่ 19 กรกฎาคม ค.ศ. 2012 และอเมริกาเหนือในวันที่ 16 กันยายน ค.ศ. 2012

## รายละเอียด

*เคอร์บีส์ดรีมคอลเลกชัน* มีหกเกมที่สามารถเล่นได้ ซึ่งเป็นเกมที่เคยเผยแพร่บนเกมบอย, แฟมิคอม, ซูเปอร์แฟมิคอม และนินเท็นโด 64 พร้อมกับ 13 ด่านท้าทายใหม่จากเกม *[[เคอร์บีส์รีเทิร์นทูดรีมแลนด์]]* มีส่วนพิพิธภัณฑ์ที่แสดงวิดีโอเกมทุกอันของซีรีส์ *เคอร์บี* จนถึง ค.ศ. 2012 พร้อมกับสามตอนจากอนิเมะ *[[เคอร์บี: ไรต์แบคแอตยา!]]* ("Kirby Comes to Cappy Town", "Crusade for the Blade" และ "Waddle While You Work")

## การจำหน่ายและการตอบรับ
ในวันที่ 25 สิงหาคม ค.ศ. 2012, *เคอร์บีส์ดรีมคอลเลกชัน* ถูกขายในประเทศญี่ปุ่น 200,000 ฉบับ มีเสียงวิจารณ์ในอเมริกาเหนือไปในแง่บวก ตัวเกมได้คะแนนจากเกมแรงกิงส์ไป 81.29%  และบนเมทาคริติกไป 82/100 คะแนน

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับนินเท็นโดวี
โพเดียม

**โพเดียม** () เป็นเวทีที่ใช้สำหรับยกพื้นจากพื้นที่โดยรอบ โดยคำว่า *โพเดียม* มีที่มาจากคำในภาษากรีกว่า *πόδι* (เท้า) ในทางสถาปัตยกรรม มีการก่อสร้างอาคารบนพื้นโพเดียมขนาดใหญ่ได้ นอกจากนี้ยังมีการใช้ประโยชน์จากโพเดียมด้วยการช่วยยกบุคคลให้สูงขึ้น เช่น วาทยากรในการแสดงออร์เคสตราหรือใช้ในการพูดในที่ชุมชน เป็นต้น ในภาษาอังกฤษแบบอเมริกาเหนือพบการใช้คำว่าโพเดียมเพื่ออธิบายถึงแท่นอ่านหนังสือ (lectern)

ในทางกีฬา มีการใช้โพเดียมเพื่อเป็นเกียรติแก่ผู้ชนะ 3 อันดับแรกในชนิดกีฬาต่าง ๆ โดยมีการใช้โพเดียมสามระดับเป็นที่มอบรางวัลในการแข่งขันโอลิมปิกสมัยใหม่ ตามประเพณีแล้ว บริเวณตรงกลาง ซึ่งเป็นจุดสูงสุดของโพเดียมจะเป็นของผู้ได้รับรางวัลเหรียญทอง ถัดมาด้านขวาที่ระดับต่ำลงมาจะเป็นของผู้ได้รับรางวัลเหรียญเงิน และทางด้านซ้ายที่ระดับต่ำลงมาจากผู้ได้รับเหรียญทองเช่นกันจะเป็นตำแหน่งของผู้ได้รับเหรียญทองแดง ในการแข่งขันโอลิมปิกฤดูร้อน 2016ที่นครรีโอเดจาเนโร ประเทศบราซิล โพเดียมของผู้ได้รับรางวัลเหรียญเงินและเหรียญทองแดงอยู่ในระดับเท่ากัน ในกีฬาหลายประเภท มีการใช้คำว่าโพเดียมหรือโพเดียมฟีนิชเพื่อบอกถึงผู้ที่มีผลการแข่งขันดีที่สุด 3 อันดับแรก ในกีฬาประเภทบุคคลบางประเภท มีการใช้คำว่าโพเดียม เพื่อเป็นสถิติอย่างเป็นทางการในการบอกผลความสำเร็จของนักกีฬา 3 อันดับแรก ในการแข่งขันในฤดูกาลหรืออาชีพ 

## การใช้ครั้งแรกในกีฬาโอลิมปิก
โพเดียมถูกใช้เป็นครั้งแรกในการแข่งขันกีฬาจักรวรรดิอังกฤษ 1930 (ชื่อปัจจุบัน กีฬาเครือจักรภพ) ที่แฮมิลตัน, ออนทาริโอ และมีการใช้ต่อมาในการแข่งขันโอลิมปิกฤดูร้อน 1932 ที่ลอสแองเจลิสและโอลิมปิกฤดูหนาว 1932 ที่เลคพลาซิด

## ในงานสถาปัตยกรรม
ในทางสถาปัตยกรรม โพเดียมประกอบด้วยส่วนฐานหรือแท่นที่ยกพื้นขึ้นมาจากระดับแผ่นดิน ซึ่งพบการใช้ประโยชน์ตั้งแต่สมัยโบราณ ดั้งเดิมแล้วอาจมีความสูงเพียงไม่กี่เมตรเท่านั้น เมื่อกาลเวลาผ่านไปโพเดียมการเป็นส่วนที่โดดเด่นของอาคาร ซึ่งเห็นได้จากภาพด้านล่างนี้

Image:Maison Carree in Nimes (16).jpg|Maison Carrée, วิหารโรมัน (4-7 AD)
Image:Royal Society 20040420.jpg|London terrace housing (คริสต์ศตวรรษที่ 18)
Image:Campus in Birmingham.jpg|Centre City Tower, Birmingham (1975)


## อ้างอิง

หมวดหมู่:ส่วนประกอบของสิ่งก่อสร้าง
กลุ่มอาชีวะช่วยชาติ

**อาชีวะช่วยชาติ ณ.ราชดำเนิน 2556** หรือที่เรียกกันในนาม **กลุ่มอาชีวะช่วยชาติ** เป็นกลุ่มการเคลื่อนไหวทางการเมือง ซึ่งประกอบด้วยศิษย์และศิษย์เก่าจากสถาบันอาชีวศึกษา ที่มีจุดยืนในการพิทักษ์สถาบันพระมหากษัตริย์

## ประวัติ
กลุ่มอาชีวะช่วยชาติทำการรวมตัวตั้งแต่ปี พ.ศ. 2556 ที่มีการจัดตั้งสมาชิกอาชีวะ 14 สถาบันในกรุงเทพมหานครและปริมณฑล ซึ่งเคยรวมตัวกันเพื่อสนับสนุนการชุมนุมของ กปปส. เพื่อขับไล่รัฐบาลยิ่งลักษณ์ ชินวัตร เมื่อปี พ.ศ. 2556 โดยในปีดังกล่าว เคยมีการเสนอข่าวที่ทำให้เกิดความเข้าใจคลาดเคลื่อน ว่ามีการปะทะกันระหว่างกลุ่มคนเสื้อแดงกับกลุ่มอาชีวะช่วยชาติ หากแต่เกิดจากความไม่พอใจของผู้ค้าขายริมคลองหลอด ที่มีต่อการติดตั้งลำโพงของผู้ชุมนุม

กลุ่มอาชีวะช่วยชาติให้การสนับสนุนการทำงานของคณะรักษาความสงบแห่งชาติ (คสช.) รวมถึงในปี พ.ศ. 2558 ได้สนับสนุนให้มีการปฏิรูปประเทศก่อนที่จะมีการเลือกตั้ง โดยรวบรวมสมาชิก 14 สถาบัน พร้อมมวลชนผู้สนับสนุน เดินทางมายื่นหนังสือให้กำลังใจ และยืนยันว่าไม่มีกลุ่มการเมืองอยู่เบื้องหลัง

เดือนกรกฎาคม พ.ศ. 2563 กลุ่มอาชีวะช่วยชาติได้ออกแถลงการณ์ถึงกรณีกลุ่มนักเรียน นักศึกษา และมวลชน ที่จัดการประท้วงในประเทศไทย พ.ศ. 2563 ว่าได้ปรากฏหลักฐานในการต่อต้าน หรือล้มล้างสถาบันพระมหากษัตริย์ ทั้งทางตรงและทางอ้อม โดยมีผู้อยู่เบื้องหลังในการใช้เยาวชนเป็นเครื่องมือ ทั้งนี้ กลุ่มอาชีวะช่วยชาติได้ชี้แจงว่าไม่ได้ต่อต้านการชุมนุมทางการเมืองจากเจตนารักษาประชาธิปไตย หากแต่ไม่ต้องการให้เผชิญหน้ากันด้วยความรุนแรงเหมือนที่เคยเกิดขึ้นในเหตุการณ์ 6 ตุลา ซึ่งต่อมา กลุ่มอาชีวะช่วยชาติได้มีแผนจัดชุมนุมเช่นกัน โดยทางรัฐบาลไม่ได้ห้ามปราม หากทำข้อตกลงกับเจ้าหน้าที่ว่าจะอยู่ในกรอบการใช้สิทธิตามกฎหมาย

ทั้งนี้ ได้มีการตรวจสอบพบว่าดนัย ทิพย์ยาน อดีตโฆษก เป็นผู้สมัคร ส.ส. พรรครวมพลังประชาชาติไทย

## กิจกรรมอาสา
เดือนตุลาคม พ.ศ. 2559 กลุ่มอาชีวะช่วยชาติทำหน้าที่สกรีนเสื้อให้แก่ประชาชนโดยไม่คิดค่าใช้จ่าย เพื่อแสดงความอาลัยแด่การสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร

## อ้างอิง

## แหล่งข้อมูลอื่น
* 

หมวดหมู่:องค์การที่ก่อตั้งในปี พ.ศ. 2556
หมวดหมู่:ขบวนการทางการเมืองในประเทศไทย
หมวดหมู่:การเมืองภาคประชาชน
ดาวเวียง บุตรนาโค

**ดาวเวียง บุตรนาโค** (; 3 สิงหาคม พ.ศ. 2497 – 6 มีนาคม พ.ศ. 2562) เป็นนักเขียน กวี และนักแต่งเพลงลูกทุ่งลาวอันโด่งดัง และยังเป็นศิลปินแห่งชาติของสาธารณรัฐประชาธิปไตยประชาชนลาวอีกด้วย

## ประวัติ
เขาเกิดเมื่อวันที่ 3 สิงหาคม พ.ศ. 2497 ที่เมืองโขง แขวงจำปาศักดิ์ เป็นบุตรของนายเหงี่ยม แสงราตรี และนางคำปั้น ศรีอักษร มีพี่น้องร่วมกัน 11 คน

## การทำงาน
### ก่อนเข้าสู่วงการดนตรี
เขาเริ่มมีชื่อเสียงจากการเป็นนักข่าวของหนังสือพิมพ์ *ศึกษาใหม่* และยังเป็นนักเขียนอีกด้วย โดยชีวิตการเป็นนักเขียนของเขาก็ไม่ราบรื่น จนเขาเริ่มเข้าสู่วงการดนตรีโดยการเป็นนักแต่งเพลงแนวลูกทุ่งและเพื่อชีวิต โดยเริ่มแต่งเพลงให้กับวงเดอะแซฟไฟร์ วงดนตรีร็อกสัญชาติลาว

### เข้าสู่วงการดนตรี
จนกระทั่งวงดนตรีลูกทุ่งลาวหนุ่มโกสิน กำลังออกอัลบั้มชุดที่ 2 ดาวเวียงจึงเสนอตัวประพันธ์เพลงให้กับวงอีกด้วย หลังจากนั้นเป็นต้นมาเขาก็เริ่มประพันธ์เพลงลูกทุ่งนับแต่นั้นเป็นต้นมาและสร้างนักร้องลาวที่มีชื่อเสียงเป็นจำนวนมาก อาทิ กิ มรกต, บุญเกิด หนูห่วง, กิดาวเพชร หนูห่วง, แดง ดวงเดือน, ไชโย โคตะมี ฯลฯ โดยตัวอย่างผลงานการประพันธ์เพลงของเขาที่ทำให้ศิลปินเหล่านี้มีชื่อเสียงได้แก่ *สาวดงโดก*, *สาวตะเกียวน้อย*, *สาวศรีเมือง*, *หญิงคนนั้นแม่นไผ*, *ผู้ชายปลายแถว*,*กำแพงเงิน*, *น้ำตาลูกผู้ชาย*, *โดยสารสายใต้* ฯลฯ บางครั้งดาวเวียงถูกเรียกว่าเป็น **ครูสลาเมืองลาว**

## อิทธิพลต่อประเทศไทย
ในปี พ.ศ. 2542 จินตหรา พูนลาภได้ออกผลงานเพลง *น้ำตาสาววาริน* ประพันธ์เนื้อร้องโดยคมเพชร พรเจริญ ซึ่งทำนองนั้นเค้าโครงมาจากเพลง *สาวศรีเมือง* อันเป็นผลงานการประพันธ์ของเขา

ในปี พ.ศ. 2544 สลา คุณวุฒิได้นำผลงานเพลงที่มาจากการประพันธ์ของเขามาอยู่ในอัลบั้มพิเศษ *รวมเพลงดังสองฝั่งโขง* ขับร้องโดยไมค์ ภิรมย์พร

ในปี พ.ศ. 2545 เขาได้ประพันธ์เพลง *แก้มแดงแรงใจ* เพื่อให้อรทัย ดาบคำ นำไปขับร้องซึ่งเพลงดังกล่าวอยู่ในอัลบั้ม *ดอกหญ้าในป่าปูน* อันเป็นผลงานเพลงชุดแรกของอรทัย

## ยุติบทบาทนักแต่งเพลง
ในช่วง พ.ศ. 2551 วงการเพลงลูกทุ่งลาวเริ่มมีการพัฒนาอย่างรวดเร็ว เริ่มมีดนตรีที่ทันสมัยและเพลงลูกทุ่งอีสานของฝั่งไทยเริ่มมาเป็นที่นิยมในลาวมากขึ้น ดาวเวียงจึงยุติบทบาทนักแต่งเพลงลูกทุ่งลาวไปในที่สุด แต่ยังคงเขียนเรื่องสั้นและกวีต่อไป

## ลาลับ
เขาเสียชีวิตในวันที่ 6 มีนาคม พ.ศ. 2562 ด้วยโรคเบาหวาน และโรคความดันโลหิตสูง รวมอายุได้ 64 ปี

## อ้างอิง

หมวดหมู่:บุคคลที่เกิดในปี พ.ศ. 2497
หมวดหมู่:บุคคลที่เสียชีวิตในปี พ.ศ. 2562
หมวดหมู่:นักเขียนชาวลาว
หมวดหมู่:นักแต่งเพลงลูกทุ่ง
หมวดหมู่:นักดนตรีชาวลาว
หมวดหมู่:เสียชีวิตจากโรคระบบหัวใจหลอดเลือด
หมวดหมู่:เสียชีวิตจากโรคเบาหวาน
หมวดหมู่:บุคคลจากแขวงจำปาศักดิ์
วัดน่วมกานนท์

**วัดน่วมกานนท์** เป็นวัดราษฎร์สังกัดมหานิกายในหมู่ที่ 5 บ้านเต่าดำ ตำบลชัยมงคล อำเภอเมืองสมุทรสาคร จังหวัดสมุทรสาคร

คาดว่าสร้างปี พ.ศ. 2460 ได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 เดิมชื่อ **วัดท่าหิน** เนื่องจากสมัยก่อนไม่มีถนน เวลาปลูกบ้านชาวบ้านจะบรรทุกหินทรายมาไว้ที่หน้าวัด แล้วจึงค่อยทยอยขนไป จึงเรียกว่าวัดท่าหิน ต่อมาเปลี่ยนชื่อเป็น "วัดน่วมกานนท์" ตามชื่อและนามสกุลของผู้ถวายที่ดินให้วัด คือ นายตั๋ง (น่วม) กานนท์ เดิมเป็นวัดเล็ก หลังคามุงจาก ต่อมาได้รับการบูรณะและสร้างเสนาสนะใหม่ทั้งหมด

ปูชนียสถานวัตถุสำคัญ คือ หลวงพ่อหาย พระพุทธรูปยืนองค์หนึ่ง เป็นไม้แกะยืนเท่าคนจริง และพระพุทธชัยมงคลพระนอน องค์ใหญ่ที่สุดในจังหวัดสมุทรสาคร และใหญ่เป็นอันดับที่ 3 ของประเทศ มีขนาดความยาว 20 วา สูง 4 วา 2 ศอกหลวงพ่อหาย เจ้าอาวาสองค์ปัจจุบันคือ พระครูสาครพัฒนวิธาน (ต่วน เตชธโร) 

## อ้างอิง

น่วมกานนท์
น่วมกานนท์
วัดหลักสี่ราษฎร์สโมสร

**วัดหลักสี่ราษฎร์สโมสร** เป็นวัดราษฎร์สังกัดมหานิกาย ตั้งอยู่ริมคลองดำเนินสะดวก ในหมู่ที่ 2 บ้านหลักสี่ ตำบลยกกระบัตร อำเภอบ้านแพ้ว จังหวัดสมุทรสาคร สร้างขึ้นบนที่ดินของนางแจ่ม วาสุกรี ผู้มีจิตศรัทธายกที่ดินให้เป็นธรณีสงฆ์สำหรับสร้างวัด ในอดีตวัดมีเพียงกุฏิมุงด้วยจากหลังเดียว ต่อมาได้รับการถวายบ้านเก่าเป็นฝากระดาน ฝาขัดแตะ ทางวัดได้รื้อถอนมาปลูกเป็นกุฏิสงฆ์เพิ่มขึ้น ตั้งชื่อว่า **วัดใหม่หลักสี่** ตามชื่อหลักแบ่งเขตคลอง ต่อมาเปลี่ยนชื่อเป็น "วัดหลักสี่ราษฎร์สโมสร" จนถึงปัจจุบัน

ปัจจุบันวัดมีพระอุโบสถถาวร มีศาลาการเปรียญหลังใหญ่ที่สุดในคลองดำเนินสะดวกจุคนได้ไม่น้อยกว่า 1,000 คน มีศาลาท่าน้ำทรงไทย มีวิหารทรงไทยจัตุรมุข

สิ่งศักดิ์สิทธิ์ของวัด คือ *หลวงพ่อโต* พระพุทธรูปโบราณสมัยอู่ทองเนื้อหินทรายแดงฉาบปูน ปางมารวิชัย มีพระพักตร์เอิบอิ่ม ยิ้มละไม เป็นพระพุทธรูปที่พบที่วัดร้างแห่งหนึ่งบริเวณริมแม่น้ำแม่กลอง อำเภอบางคนที จังหวัดสมุทรสงคราม ตอนแรกอัญเชิญมาประดิษฐานยังวัดดอนมะโนรา ต่อมาปี พ.ศ. 2470 หลวงพ่อแฟง เจ้าอาวาสขณะนั้นได้อัญเชิญพระพุทธรูปโบราณดังกล่าวมาประดิษฐานในวิหาร ประชาชนมากราบไหว้ขอพรและปิดทองจนองค์หลวงพ่อหนานุ่มเป็นสีทองเหลืองอร่ามไปทั้งองค์ โดยเฉพาะงานปิดทองประจำปีที่กำหนดจัดขึ้น แรม 3 ค่ำ เดือน 4 ของทุกปี ยังมีการจัดงานพิธีแห่หลวงพ่อโตอีกด้วย

นอกจากนั้น ในพระราชพิธีบรมราชาภิเษกพระบาทสมเด็จพระวชิรเกล้าเจ้าอยู่หัว เนื่องด้วยในการทำพิธีพลีกรรมตักน้ำจากแหล่งน้ำศักดิ์สิทธิ์ทั่วราชอาณาจักร จำนวน 108 แห่ง ตามโบราณราชประเพณี แหล่งน้ำจากในคลองดำเนินสะดวกบริเวณหน้าวัดหลักสี่ราษฎร์สโมสรแห่งนี้ก็เป็นหนึ่งในแหล่งน้ำ 108 แห่งที่ใช้ในพิธีด้วย

## อ้างอิง

หลักสี่ราษฎร์สโมสร
ซานฆวน (ประเทศอาร์เจนตินา)

**ซานฆวน** () เป็นเมืองหลวงของรัฐซานฆวนที่ในภูมิภาคกูโย ตั้งอยู่ในหุบเขาตูลุม ทางตะวันตกของแม่น้ำซานฆวน มีความสูง 650 เมตร (2,133 ฟุต) เหนือระดับน้ำทะเลปานกลาง มีประชากรอาศัยอยู่ราว 112,000 คน จากข้อมูลของสำมะโนประชากรในปี 2001 โดย สถาบันสถิติและสำมะโนแห่งชาติอาร์เจนตินา (มากกว่า 500,000 คนในเขตปริมณฑล)

เป็นเมืองทันสมัย มีถนนกว้างอย่างดี มีทางเท้ากว้างและมีการปลูกพันธุ์ไม้ที่แตกต่างกันและต้นไม้ต่างชนิดกัน มีคลองชลประทาน ทำให้ได้มาซึ่งชื่อ *oasis town*

มีโครงสร้างพื้นฐานและการขนส่งอำนวยความสะดวกที่สำคัญ ตึกที่ทันสมัยและสิ่งแวดล้อมรอบ ๆ อ่างเก็บน้ำและเขื่อนอูยุม สปา พิพิธพันธ์ ไร่องุ่นขนาดใหญ่ และการเพาะปลูกพืชชนิดต่าง ๆ ซึ่งมีการผลิตไวน์เป็นสิ่งที่สำคัญที่สุด

## แหล่งข้อมูลอื่น

* Página Oficial de la Provincia de San Juan (ภาษาสเปน)
* Municipality of San Juan  - เว็บไซต์ทางการ

หมวดหมู่:เมืองในประเทศอาร์เจนตินา
ลลิตวิสตรสูตร

**ลลิตวิสตระสูตร** เป็นพระสูตรมหายานภาษาสันสฤตที่เล่าเรื่องราวของพระโคตมพุทธเจ้าในพุทธสมัยของพระองค์ เริ่มตั้งแต่สวรรค์ชั้นดุสิตจนถึงการเทศนาครั้งแรกที่ป่าอิสิปตนมฤคทายวันใกล้เมืองพาราณสี  พระสูตรนี้มี แบ่ง‌ออก‌เป็น‌ ‌27‌ ‌บท‌ ‌เรียก‌ว่า‌ ‌ปริวรรต‌ ‌หรือ‌อัธยาย ลลิตวิสตระสูตรได้การแปลเป็นภาษาจีนตั้งแต่พุทธศตวรรษที่ 7 แต่ฉบับนี้หายไป จนได้แปลครั้งที่สองในพุทธศตวรรษที่ 9 และฉบับภาษาธิเบตได้แปลในช่วงพุทธศตวรรษที่ 11 ลลิตวิสตระสูตรแต่งขึ้นหลังมีพระพุทธรูปแล้ว (ราวพุทธศตวรรษที่ 5–6) แต่ไม่น่าเกินพุทธศตวรรษที่ 7 เพราะพระอัศวโฆษได้เขียนเรื่องพุทธจริต โดยได้ดำเนินเรื่องจากลลิตวิสตระสูตร

ลลิตวิสตระสูตร แต่งในภาษาบาลีและภาษาสันสกฤต แต่บางศัพท์ไม่ใช่ทั้งสันสกฤตและบาลี ลักษณะการประพันธ์มีลักษณะเดียวกับคัมภีร์ปุราณะของพราหมณ์ จากลักษณะการใช้ภาษามีลีลาทางภาษาเดียวกันตลอดทั้งเรื่อง แต่ก็น่าจะไม่ใช่แต่งหรือรวบรวมเพียงคนเดียว 

## อ้างอิง

## บรรณานุกรม
* 

หมวดหมู่:พระสูตรในพระไตรปิฎกมหายาน
ลาริโอฆา (ประเทศอาร์เจนตินา)

**ลาริโอฆา** () เป็นเมืองหลวงของรัฐลาริโอฆาที่ตั้งอยู่ทางตอนตะวันออกของรัฐ

ลาริโอฆาตั้งอยู่ในตีนเขาเบลัสโก ซิเอร์รัส อยู่ห่างจากบัวโนสไอเรส 1,167 กิโลเมตร (725 ไมล์) และอยู่ห่างจากกอร์โดบา 430 กิโลเมตร (267 ไมล์)

## แหล่งข้อมูลอื่น

* Official page (ภาษาสเปน)
* City Information (ภาษาอังกฤษ)
* Universidad Nacional de La Rioja (ภาษาสเปน)

หมวดหมู่:เมืองในประเทศอาร์เจนตินา
พระอัศวโฆษ

thumb|
**พระอัศวโฆษ** (ราว ค.ศ. 80 – 150) เป็นภิกษุนิกายสรวาสติวาท นักปราชญ์ นักเขียนละคร นักกวี และนักโต้วาที จากอินเดีย เกิดที่เมืองสาเกตะ ทางตอนเหนือของอินเดีย เชื่อว่าพระอัศวโฆษเป็นนักเขียนละครภาษาสันสกฤตคนแรก และถือว่าเป็นกวีชาวอินเดียที่ยิ่งใหญ่ก่อนยุคของกาลิทาส พระอัศวโฆษถือเป็นหนึ่งในนักเขียนชาวพุทธที่โด่งดังที่สุด แต่บทละครได้เทียบเคียงกับรามายณะร่วมสมัย ซึ่งวรรณกรรมพุทธศาสนาก่อนหน้ายุคของพระอัศวโฆษแต่งด้วยภาษาบาลีและภาษาปรากฤต โดยท่านประพันธ์ด้วยภาษาสันสกฤต

## อ้างอิง

หมวดหมู่:บุคคลที่เกิดในคริสต์ทศวรรษ 80
หมวดหมู่:บุคคลที่เสียชีวิตในคริสต์ทศวรรษ 150
หมวดหมู่:ภิกษุ
หมวดหมู่:บุคคลจากศาสนาฮินดูที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวอินเดีย
แม่น้ำเดซากัวเดโร

thumb|right|240px|แม่น้ำเดซากัวเดโร
**แม่น้ำเดซากัวเดโร** (, ) เป็นแม่น้ำในประเทศอาร์เจนตินา มีต้นน้ำใกล้กับภูเขาไฟติปัสในรัฐลาริโอฆา ที่ระดับความสูง   แม่น้ำเป็นที่รู้จักในช่วงต้นน้ำว่า **Bermejo** หรือ **Vinchina** ส่วนช่วงปลายน้ำรู้จักในชื่อ **Salado** แม่น้ำไหลรวมกับแม่น้ำโกโลราโดในรัฐลาปัมปาใกล้เมืองปิชิมาอุยดา แม่น้ำเดซากัวเดโรมีความยาว  และมีบริเวณลุ่มน้ำราว 

แม่น้ำนี้ถือเป็นแม่น้ำสายสำคัญที่ให้แหล่งน้ำบริเวณกูโย จากนั้นไหลไปทางตะวันออก เนื่องจากมีการใช้แหล่งน้ำในการบริโภค แล้วแม่น้ำก็มีขนาดเล็ก แม่น้ำจึงตื้นเขินเกือบทั้งปี ตลอดสาย

## อ้างอิง

หมวดหมู่:แม่น้ำในประเทศอาร์เจนตินา
ทูร์กุท เออซัล

**ฮาลิล ทูร์กุท เออซัล** () เป็นนักการเมืองตุรกีที่ดำรงตำแหน่งประธานาธิบดีคนที่ 8 แห่งตุรกีตั้งแต่ปี ค.ศ. 1989 ถึง ค.ศ. 1993 ก่อนหน้านี้เขาเคยดำรงตำแหน่งนายกรัฐมนตรีแห่งตุรกีครั้งที่ 26 ตั้งแต่ปี ค.ศ. 1983 ถึง ค.ศ. 1989

หมวดหมู่:บุคคลที่เกิดในปี พ.ศ. 2470
หมวดหมู่:บุคคลที่เสียชีวิตในปี พ.ศ. 2536
หมวดหมู่:ประธานาธิบดีตุรกี
หมวดหมู่:นายกรัฐมนตรีตุรกี
นัตสึกิ ฮานาเอะ

**นัตสึกิ ฮานาเอะ** ( เกิด 26 มิถุนายน พ.ศ. 2534) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดของเขาคือ แอคครอสเอ็นเตอร์เทนเมนต์

## ประวัติ
นัตสึกิ ฮานาเอะ เกิดเมื่อวันจันทร์ที่ 26 มิถุนายน พ.ศ. 2534 ที่จังหวัดคานางาวะ เขาได้เข้าแรงงานในขณะที่อยู่มัธยม เขาคิดถึงอาชีพของเขา แต่เขามุ่งมั่นที่จะเป็นนักพากย์หลังจากดูเรื่อง ''ชมรมรัก คลับมหาสนุก'' เขาได้เข้าร่วมสังกัดแอคครอสเอ็นเตอร์เทนเมนต์ เมื่อเดือนพฤศจิกายน พ.ศ. 2552 เขาได้รับบทพากย์ครั้งแรกคือเรื่องคือ *[[บทเพลงบรรเลงฝัน]]* และได้ยกย่องในฐานะนักแต่งเพลงสำหรับตอนที่ 5 และ 12 เขาได้เล่นรับบทตัวละครเป็น ไคซุกะ อินะโฮะ ในเรื่อง ''อัลด์โนอาเซโร่'' คาเนกิ เคน ในเรื่อง *[[โตเกียวกูล]]* และ อาริมะ โคเซ ในเรื่อง *[[เพลงรักสองหัวใจ]]* เขาได้ชนะกับรางวัลเบสต์รูคกีอวอร์ดที่เซยูอวอร์ดครั้งที่ 9 เขากับโอซากะ เรียวตะ เป็นผู้พิธีกรรายการวิทยุโทรทัศน์ชื่อว่า *โอฮานะ* หรือ *โอซากะชิริตสึฮานาเอะกะคุเอ็น* () เมื่อวันที่ 27 สิงหาคม พ.ศ. 2559 เขาได้ประกาศว่าเขาแต่งงานแล้ว เขาได้เริ่มทำวิดีโอเล่นเกมในยูทูบเมื่อเดือนมีนาคม พ.ศ. 2562 รวบรวมผู้ติดตาม 5 แสนกว่าคนใน 7 เดือนต่อมา

ในวันที่ 27 มกราคม พ.ศ. 2565 ฮานาเอะมีผลตรวจเป็นบวกสำหรับโควิด-19 เมื่อวันที่ 7 กุมภาพันธ์ พ.ศ. 2565 ได้ประกาศว่าฮานาเอะได้หายจากเชื้อโรคแล้ว

## ผลงานพากย์

### อนิเมะ

### ภาพยนตร์อนิเมะ

### อนิเมะโอวีเอ

### วิดีโอเกม

## อ้างอิง



## แหล่งข้อมูลอื่น

*  (ภาษาญี่ปุ่น)
* 
* 
* 

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:นักพากย์ชายชาวญี่ปุ่น
หมวดหมู่:ยูทูบเบอร์ชาวญี่ปุ่น
หมวดหมู่:บุคคลจากจังหวัดคานางาวะ

หมวดหมู่:บุคคลที่ได้รับรางวัลเซยูอะวอดส์
เขม่า

300px|thumb|การปล่อยเขม่าจากรถบรรทุก
**เขม่า (Soot)** คือกลุ่มของอนุภาคคาร์บอนที่เป็นผลจากการเผาไหม้ที่ไม่สมบูรณ์ (Unburnt Carbon) ของไฮโดรคาร์บอน เป็นสิ่งที่ต้องควบคุมอย่างเหมาะสมในผลิตภัณฑ์ที่เกี่ยวข้องกับกระบวนการเผาไหม้ในสภาวะแก๊ส ยังรวมถึงอนุภาคตกค้างการสลายด้วยความร้อนของเชื้อเพลิง อย่างเช่น ถ่านหิน เซโนสเฟียร์ ถ่านไม้ และปิโตรเลียมโค้ก ที่อาจทำให้เกิดการแพร่กระจายทางอากาศในช่วงการสลายด้วยความร้อน (Pyrolysis) และอาจถือได้ว่าเป็นเถ้าถ่านหรือถ่าน

เปลวไฟซึ่งเป็นแหล่งกำเนิดของเขม่านั้นสามารถแบ่งได้เป็นสองชนิดหลักได้แก่ diffusion flame และ premixed flame ทั้งนี้เปลวไฟชนิดที่มักก่อให้เกิดเขม่าคือ diffusion flame เนื่องจากบางบริเวณในเปลวไฟนั้นไม่มี oxidizer เพียงพอในการเผาไหม้เชื้อเพลิง เหลือเป็น unburnt carbon จับตัวกันเป็นเขม่า เข้าสู่บรรยากาศ
 
เขม่าเป็นสาเหตุให้เกิดโรคมะเร็งหรือโรคทางปอด และส่งผลกระทบต่อสิ่งแวดล้อมอย่างชัดเจน

มีทฤษฎีจำนวนมากที่ใช้อธิบายการเกิดของเขม่า หนึ่งในนั้นระบุว่าเขม่านั้นเกิดจาก Polycyclic Aromatic Hydrocarbons (PAHs) รวมตัวเข้าด้วยกัน การเกิดเขม่านั้นประกอบด้วยกระบวนการหลักคือ 1. nucleation 2. surface growth 3. coagulation 4. oxidation

## อ้างอิง

หมวดหมู่:คาร์บอน
หมวดหมู่:สารก่อมะเร็งกลุ่ม 1 โดย IARC
ภาชนะ

200px|thumb|right|ภาชนะพลาสติก

**ภาชนะ** คือที่ใส่ของใด ๆ หรืออุปกรณ์ปิดล้อมสิ่งของเพื่อใช้ในการเก็บ บรรจุ และขนส่ง สิ่งที่เก็บในภาชนะจะได้รับการป้องกันจากการที่เก็บอยู่ในโครงสร้างด้านใน คำว่าภาชนะ มักใช้ในการประยุกต์ถึงอุปกรณ์ที่ทำขึ้นจากวัสดุที่ทนทานและแข็ง

อาจถือได้ว่าภาชนะเป็นเครื่องมือชนิดหนึ่ง ที่ประกอบด้วยอุปกรณ์ที่มีการปิดล้อมบางส่วนหรือทั้งหมด โดยสามารถบรรจุลงไปได้ เก็บของ และสิ่งของหรือวัสดุสำหรับการขนส่ง

มนุษย์มีการใช้ภาชนะมาอย่างน้อย 100,000 ปี หรืออาจเป็นไปได้ว่าหลายล้านปี ภาชนะแรกสุดของมนุษย์อาจทำไว้เพื่อเก็บอาหาร มนุษย์ในยุคแรกใช้ภาชนะในการเก็บอาหารให้ยาวนานยิ่งขึ้น หรือใช้เพื่อถือไปด้วยง่ายขึ้น และเพื่อป้องกันสัตว์ต่าง ๆ การพัฒนาภาชนะเก็บอาหารถือเป็นสิ่งสำคัญต่อการเพิ่มจำนวนประชากรมนุษย์ และถือเป็นนวัตกรรมที่ไม่พบในสัตว์เลี้ยงลูกด้วยนมชนิดอื่น 

ซึ่งภาชนะนั้นสามารถใส่น้ำเช่น ขวดน้ำ แก้วน้ำ แก้วเยติ เป็นต้น หรือ ใส่อาหารเช่น จาน ถ้วย กระป๋องถนอมอาหาร เป็นต้น และสามารถใส่สิ่งอื่น ๆ ได้

## อ้างอิง

หมวดหมู่:บรรจุภัณฑ์
หมวดหมู่:การหีบห่อ
ปศุสัตว์

300px|thumb|หมู ซึ่งเป็นปศุสัตว์ชนิดหนึ่ง
**ปศุสัตว์** คือคำที่ให้ความหมายทั่วไปของการเลี้ยงให้สัตว์เชื่องในสภาพแวดล้อมเกษตรกรรม เพื่อใช้เป็นแรงงานและบริโภค เช่น กินเนื้อสัตว์ ไข่ นม ขนสัตว์ ชุดหนัง และขนแกะ ในบางครั้งคำนี้ยังหมายถึงการผสมพันธุ์เพื่อบริโภค ในบางครั้งมีความหมายเฉพาะสัตว์เคี้ยวเอื้อง เช่น วัวควายและแพะ ในสหรัฐอเมริกา ม้า ก็นับเป็นการทำปศุสัตว์ กระทรวงเกษตรสหรัฐถือว่า เนื้อหมู เนื้อลูกวัว เนื้อวัว และเนื้อลูกแกะ สัตว์ให้เนื้อแดงเหล่านี้เป็นการทำปศุสัตว์ ขณะที่สัตว์ปลีกและปลา ไม่นับ

## อ้างอิง

หมวดหมู่:ปศุสัตว์
หมวดหมู่:อุตสาหกรรมเนื้อสัตว์
มะอ์มูล

**มะอ์มูล** ( ) เป็นแป้งพายหรือคุกกี้อาหรับที่ทำมาจากอินทผลัม, ถั่ว เช่น พิสตาชีโอหรือวอลนัต และบางครั้งอาจใช้อัลมอนด์หรือมะเดื่อ  

มะอ์มูลมักทำในไม่กี่วันก่อนคริสต์มาส, อีสเตอร์ หรืออีด แล้วเก็บไว้เสิร์ฟพร้อมกับกาแฟอาหรับกับช็อกโกแลตให้กับแขกที่มาในช่วงวันหยุด มันเป็นที่นิยมทั่วโลกอาหรับ โดยเฉพาะในแถบคาบสมุทรอาหรับ

ขนมเหล่านี้อาจทำเป็นคุกกี้รูปลูกบอล รูปโดม หรือแบน ซึ่งสามารถตกแต่งด้วยมือหรือทำในตู้ไม้อบพิเศษ มะอ์มูลที่โรยด้วยอินทผลัมเรียกว่า *เมเนนัส* และมักทำในรูปของขนมปังโรลมากกว่ารูปลูกบอลหรือคุกกี้

## ศัพทมูลวิทยา
คำศัพท์ภาษาอาหรับของคำว่า มะอ์มูล () มาจากกริยาภาษาอาหรับว่า อะมะละ แปลว่า “ทำ”

## ดูเพิ่ม
* กเลชะฮ์
* โกะลอมเปะฮ์
* โกะลูเจะฮ์
* มะอ์มูร์
* รายชื่อแป้งพาย

## อ้างอิง

* Farah, Madelain, *Lebanese Cuisine: More than 200 Simple, Delicious, Authentic Recipes*: London: 2001 
* Smouha, Patricia, *Middle Eastern Cooking*, London 1955 ASIN: B0000CJAHX
* Roden, Claudia, *A New Book of Middle Eastern Food*: London 1986 
* Roden, Claudia, *The Book of Jewish Food*: New York 1997, London 1999 
* Uvezian, Sonia, *Recipes and Remembrances from an Eastern Mediterranean Kitchen: A Culinary Journey Through Syria, Lebanon, and Jordan*: 2004 , 
* Joan Nathan, *The Jewish Holiday Kitchen*: New York 1988 
* *Joan Nathan's Jewish Holiday Cookbook*: 2004 , 
* 

หมวดหมู่:อาหารอาหรับ
หมวดหมู่:ขนมปิ้งอาหรับ
หมวดหมู่:อาหารจอร์แดน
หมวดหมู่:ของหวานเลบานอน
หมวดหมู่:อาหารอิสราเอล
หมวดหมู่:อาหารลิแวนต์
หมวดหมู่:อาหารปาเลสไตน์
หมวดหมู่:ชอร์ทเบรด
หมวดหมู่:อาหารซีเรีย
เส้นใย

**เส้นใย** คือวัสดุอย่างหนึ่งจากธรรมชาติหรือที่มนุษย์ทำขึ้นมา ที่มีความยาวมากกว่าความกว้าง มักใช้เส้นใยในการผลิตด้วยเครื่องใจในวัสดุอื่น ๆ วัสดุทางวิศวกรรมที่แข็งแกร่งที่สุดก็มักเกี่ยวข้องกับเส้นใย ตัวอย่างเช่น เส้นใยคาร์บอน และโพลิเอทิลีนน้ำหนักโมเลกุลสูงพิเศษ (ultra-high-molecular-weight polyethylene)

เส้นใยสังเคราะห์สามารถผลิตได้ถูกกว่าและได้จำนวนมากกว่าเมื่อเทียบกับเส้นใยธรรมชาติ แต่เสื้อผ้าเส้นใยธรรมชาติให้ประโยชน์ได้มากกว่า เช่น ใส่สบาย มากกว่าทำจากเส้นใยสังเคราะห์

## อ้างอิง

หมวดหมู่:เส้นใย
หมวดหมู่:วัสดุ
หมวดหมู่:ผ้า
เครื่องอิสริยาภรณ์เมฆมงคล

**เครื่องอิสริยาภรณ์เมฆมงคล** (, ) เป็นเครื่องอิสริยาภรณ์แห่งสาธารณรัฐจีน เครื่องอิสริยาภรณ์นี้สร้างขึ้นในปี ค.ศ. 1941 มีจำนวน 9 ชั้น สำหรับมอบให้กับชาวไต้หวันที่ทำคุณประโยชน์แก่ประเทศชาติ รวมถึงผู้มีเกียรติจากต่างประเทศ ซึ่งในระหว่างปี ค.ศ. 1943 ถึง ค.ศ. 1945 มีผู้ได้รับเครื่องอิสริยาภรณ์นี้กว่า 20 คน

## ระดับชั้น

## สมาชิกอิสริยาภรณ์ที่มีชื่อเสียง
* พัก จ็อง-ฮี, ประธานาธิบดีคนที่ 3 ของประเทศเกาหลีใต้
* สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
* แนนซี เพโลซี ประธานสภาสหรัฐ

## ดูเพิ่ม
* รายชื่อเครื่องอิสริยาภรณ์สาธารณรัฐจีน

## อ้างอิง

หมวดหมู่:เครื่องอิสริยาภรณ์สาธารณรัฐจีน
ความฉลาดทางการเงิน (ธุรกิจ)

**ความฉลาดทางการเงิน** เป็นประเภทของระบบธุรกิจอัจฉริยะที่ประกอบด้วยความรู้และทักษะที่ได้รับจากการทำความเข้าใจหลักการทางการเงินและการบัญชีในโลกธุรกิจและการทำความเข้าใจวิธีการใช้เงิน แม้ว่าจะเป็นศัพท์ใหม่ แต่ความฉลาดทางการเงินมีรากฐานในการวิจัยการพัฒนาองค์กร ซึ่งส่วนใหญ่อยู่ในการมีส่วนร่วมของพนักงาน ความฉลาดทางการเงินกลายเป็นแนวปฏิบัติที่ดีและสมรรถนะหลักในหลาย ๆ องค์กรที่นำไปสู่ผลลัพธ์ทางการเงินที่ดีขึ้น, การเพิ่มขวัญกำลังใจของพนักงาน และการลดการหมุนเวียนพนักงาน หลายองค์กรรวมถึงโปรแกรมความฉลาดทางการเงินในหลักสูตรการพัฒนาความเป็นผู้นำ ความฉลาดทางการเงินไม่ใช่ทักษะโดยธรรมชาติ แต่ค่อนข้างเป็นชุดของทักษะการเรียนรู้ที่สามารถพัฒนาได้ในทุกระดับ

## สาขาวิชาของความเข้าใจ
ความเข้าใจทั้งสี่ด้าน ที่ประกอบกันเป็นอัจฉริยะทางการเงิน คือ:

*เข้าใจรากฐาน* ความฉลาดทางการเงินต้องมีความเข้าใจพื้นฐานของการวัดทางการเงินรวมถึงงบกำไรขาดทุน, งบดุล และงบกระแสเงินสด นอกจากนี้ยังต้องทราบความแตกต่างระหว่างเงินสด และกำไร ตลอดจนทำไมงบดุลจึงทำให้เท่ากัน

*เข้าใจศิลปะ* การเงินและการบัญชีเป็นศิลปะเช่นเดียวกับวิทยาศาสตร์ ทั้งสองสาขาวิชาต้องพยายามหาปริมาณสิ่งที่ไม่สามารถหาปริมาณได้เสมอ ดังนั้นจึงต้องอาศัยกฎการประมาณและข้อสมมติฐาน ความฉลาดทางการเงินสร้างความมั่นใจให้ผู้คนสามารถแยกแยะได้ว่ามีการนำศิลปะด้านการเงินมาใช้กับตัวเลขใดบ้าง รวมถึงรู้วิธีการปรับใช้ต่างกันอย่างไรโดยอาจนำไปสู่ข้อสรุปที่แตกต่างกัน

*เข้าใจการวิเคราะห์* ข้อมูลทางการเงินรวมถึงความสามารถในการวิเคราะห์ตัวเลขในเชิงลึก ซึ่งรวมถึงความสามารถในการคำนวณผลกำไร, พลังทวี, สภาพคล่อง และความสามารถในการดำเนินงาน ตลอดจนทำความเข้าใจความหมายของผลลัพธ์ การดำเนินการวิเคราะห์ผลตอบแทนจากการลงทุนและการตีความผลลัพธ์เป็นส่วนหนึ่งของความฉลาดทางการเงิน

*เข้าใจภาพรวมขนาดใหญ่* ความฉลาดทางการเงินยังหมายถึงความสามารถในการเข้าใจผลลัพธ์ทางการเงินของธุรกิจในบริบท - นั่นคือภายในกรอบของภาพรวม ปัจจัยต่าง ๆ เช่น เศรษฐกิจ, สภาพแวดล้อมการแข่งขัน, กฎระเบียบ และการเปลี่ยนแปลงความต้องการตลอดจนความคาดหวังของลูกค้า รวมถึงเทคโนโลยีใหม่ ๆ ล้วนมีผลต่อการตีความตัวเลข

ความฉลาดทางการเงินไม่ได้เป็นเพียงการเรียนรู้ทางทฤษฎีเท่านั้น นอกจากนี้ยังต้องมีการฝึกฝนและใช้ให้เป็นประโยชน์ในโลกแห่งความจริง ในโลกบรรษัท ผู้จัดการสามารถแสดงข้อมูลทางการเงินโดยการพูดภาษา นั่นคือ การถามคำถามเกี่ยวกับตัวเลขเมื่อบางสิ่งไม่สมเหตุสมผล, ตรวจสอบรายงานทางการเงินรวมทั้งการใช้ข้อมูลเพื่อทำความเข้าใจจุดแข็งและจุดอ่อนของบริษัท, การใช้การวิเคราะห์ผลตอบแทนจากการลงทุน, การจัดการเงินทุนหมุนเวียน และการวิเคราะห์อัตราส่วนเพื่อการตัดสินใจ ตลอดจนระบุตำแหน่งที่นำศิลปะทางการเงินมาใช้ประโยชน์ได้

## อ้างอิง

## แหล่งข้อมูลอื่น
* http://www.marshall.usc.edu/ceo/ 
* http://www.hbs.edu/
* http://www.wharton.upenn.edu/
* http://www.gsb.stanford.edu/

หมวดหมู่:ธุรกิจอัจฉริยะ
หมวดหมู่:การเงินธุรกิจ
โปรตีนไคเนส

[thumb|upright=2|right|การทำงานโดยทั่วไปของ[kinase|ไคเนส]]
**โปรตีนไคเนส** (protein kinase) เป็นเอนไซม์ไคเนสที่ทำหน้าที่ปรับแต่งโปรตีนอื่นโดยการเติมหมู่ฟอสเฟตในเชิงเคมี (ฟอสฟอริเลชั่น) กระบวนการฟอสฟอริเลชั่นมักส่งผลให้เกิดการเปลี่ยนแปลงเชิงหน้าที่ของโปรตีนเป้าหมาย (ซับสเตรท) ผ่านการเปลี่ยนแปลงการทำงานของเอนไซม์, ตำแหน่งเซลล์ หรือความเกี่ยวพันกับโปรตีนอื่น จีโนมของมนุษย์ประกอบด้วยยีนโปรตีนไคเนสประมาณ 500 ยีน คิดเป็น 2% ยีนมนุษย์ทั้งหมด

กิจกรรมทางเคมีของโปรตีนไคเนสประกอบด้วยการกำจัดหมู่ฟอสเฟตจาก ATP และติดหมู่ฟอสเฟตด้วยพันธะโคเวเลนต์กับหนึ่งในสามกรดอะมิโนที่มีหมู่ไฮดรอกซิลอิสระ ไคเนสส่วนใหญ่ทำงานได้กับทั้งเซอรีน และ ธรีออนีน ไคเนสอื่น ๆ ทำงานกับไทรอซีน และยังมีอีกจำนวนหนึ่ง (ดูออล-สเพซิฟิซิที ไคเนส) ที่ทำงานได้กับทั้งสามตัว นอกจากนี้ยังมีโปรตีนไคเนสอื่นที่สามารถฟอสฟอริเลตกรดอะมิโนอื่นได้ เช่น ฮิสทิดีน ไคเนสที่ฟอสฟอริเลตองค์ประกอบของฮิสทิดีน

## อ้างอิง

### บรรณานุกรม
*Evolution of protein kinase signaling from yeast to man (pdf)
*A review on inhibitors of signal transduction protein kinases as targets for cancer therapy

## แหล่งข้อมูลอื่น

*Human and mouse protein kinases in UniProt: classification and index
*Kinase.Com : Genomics, evolution and large-scale analysis of protein kinases (non-commercial).
*KinMutBase: A registry of disease-causing mutations in protein kinase domains 
* Human kinome by Manning et al.
*KLIFS (Kinase-Ligand Interaction Fingerprints and Structures) Database -- analysis of kinase/inhibitor interactions
*Orientations of C1 domains of protein kinases in membranes
*Orientations of C2 domains of protein kinases in membranes

หมวดหมู่:เอนไซม์
วาทศาสตร์

**วาทศาสตร์** คือศิลปะการจูงใจ รวมถึงไวยากรณ์และตรรกศาสตร์ (หรือวิภาษวิธี) เป็นหนึ่งในไตรศิลปศาสตร์ โดยวาทศาสตร์มีจุดประสงค์เพื่อการศึกษาความสามารถของผู้เขียนหรือผู้พูดในการบอก จูงใจ หรือกระตุ้นผู้ฟังในสถานการณ์เฉพาะ แอริสตอเติลนิยามวาทศาสตร์ว่า "เป็นสาขาวิชาแห่งการสังเกตเหตุการณ์ที่เกิดขึ้นเพื่อมุ่งสู่การจูงใจ" และนับแต่การเรียนรู้ศิลปะเป็นสิ่งจำเป็นต่อชัยชนะในทางกฎหมาย หรือเป็นช่องทางการนำเสนอที่เชื่อมต่อกัน หรือเพื่อทำให้ผู้พูดมีชื่อเสียงในงานพิธีการพลเมือง เขายังบอกว่า "เป็นการรวมกันของตรรกะวิทยาศาสตร์กับหลักจริยธรรมทางการเมือง" 

นับแต่ยุคกรีกโบราณถึงปลายศตวรรษที่ 19 วาทศาสตร์ ถือว่ามีบทบาทที่สำคัญในการศึกษาทางฝั่งตะวันตก ทั้งผู้ฝึกพูดคำปราศรัย ทนายความ นักประวัติศาสตร์ รัฐบุรุษ และนักกวี
## อ้างอิง


หมวดหมู่:ภาษาศาสตร์ประยุกต์
หมวดหมู่:การสื่อสารศึกษา
นาตัน อาเก

**นาตัน แบ็นยามีน อาเก** (; เกิด 18 กุมภาพันธ์ ค.ศ. 1995) เป็นนักฟุตบอลชาวดัตช์ ปัจจุบันเล่นในตำแหน่งกองหลังให้กับแมนเชสเตอร์ซิตี สโมสรในพรีเมียร์ลีก และทีมชาติเนเธอร์แลนด์

## สถิติอาชีพ
### สโมสร

### ทีมชาติ

## เกียรติประวัติ
[thumb|right|อาเก ''(สวมใส่หมายเลข 6)'' ขณะเล่นให้กับเชลซีในเกมที่พบกับ[สโมสรฟุตบอลโบลตันวอนเดอเรอส์|โบลตันวอนเดอเรอส์ในลีกคัพ ซึ่งต่อมาพวกเขาชนะเลิศในรายการนั้น]]

**เชลซี**
*ฟุตบอลลีกคัพ: 2014–15
*ยูฟ่ายูโรปาลีก: 2012–13
*เอฟเอคัพ รองชนะเลิศ: 2016–17

**เนเธอร์แลนด์ อายุไม่เกิน 17 ปี**
*ฟุตบอลชิงแชมป์แห่งชาติยุโรปรุ่นอายุไม่เกิน 17 ปี: 2011, 2012

**ส่วนบุคคล**
*ผู้เล่นดาวรุ่งแห่งปีของเชลซี: 2012–13
*ผู้เล่นดาวรุ่งประจำฤดูกาลของวอตฟอร์ต: 2015–16
*ผู้เล่นยอดเยี่ยมจากผู้สนับสนุนของบอร์นมัท: 2017–18

## อ้างอิง

## แหล่งข้อมูลอื่น
*Chelsea F.C. profile
*
*
*Netherlands stats at OnsOranje

หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลเรดิง
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลบอร์นมัท
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากเดอะเฮก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
โมฮัมมัด ฮัตตา

**โมฮัมมัด ฮัตตา** () เป็นนักการเมืองชาวอินโดนีเซียที่ดำรงตำแหน่งรองประธานาธิบดีคนแรกของอินโดนีเซีย ก่อนหน้านี้เขาเคยดำรงตำแหน่งนายกรัฐมนตรีคนที่ 3 ของอินโดนีเซีย

หมวดหมู่:บุคคลที่เกิดในปี พ.ศ. 2445
หมวดหมู่:บุคคลที่เสียชีวิตในปี พ.ศ. 2523
หมวดหมู่:ชาวมีนังกาเบา
หมวดหมู่:มุสลิมชาวอินโดนีเซีย
หมวดหมู่:นายกรัฐมนตรีอินโดนีเซีย
หมวดหมู่:รองประธานาธิบดีอินโดนีเซีย
หมวดหมู่:บุคคลจากจังหวัดชวาตะวันตก
กอนเซปซิออนเดลอูรูกวย

**กอนเซปซิออนเดลอูรูกวย** () เป็นเมืองในประเทศอาร์เจนตินา ตั้งอยู่ในรัฐเอนเตรริโอส ทางฝั่งตะวันตกของแม่น้ำอุรุกวัย ห่างจากบัวโนสไอเรสไปทางเหนือ 320 กิโลเมตร มีประชากรอาศัยอยู่ราว 80,000 คน จากข้อมูลของสำมะโนประชากรในปี 2001 โดย สถาบันสถิติและสำมะโนแห่งชาติอาร์เจนตินา

## แหล่งข้อมูลอื่น

* Information and history
* Concepción National University (ภาษาสเปน)
* On its foundation (ภาษาสเปน)
* Tourism in Concepción (ภาษาสเปน)
หมวดหมู่:เมืองในประเทศอาร์เจนตินา
วัดสิตาราม

**วัดสิตาราม** หรือ **วัดคอกหมู** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงคลองมหานาค เขตป้อมปราบศัตรูพ่าย กรุงเทพมหานคร

สันนิษฐานว่าสร้างขึ้นราวปี พ.ศ. 2340 ในสมัยพระบาทสมเด็จพระพุทธยอดฟ้าจุฬาโลกมหาราช ผู้สร้างคือ เจ้ากรมแย้ม ท่านได้ชักชวนชาวจีนที่อาศัยเลี้ยงหมูขายอยู่ในละแวกนั้นมาร่วมกันสร้างวัดขึ้น จึงชื่อว่า "วัดคอกหมู" ต่อมาสมเด็จพระมหาสมณเจ้า กรมพระยาวชิรญาณวโรรสทรงเปลี่ยนนามวัดให้สอดคล้องกับผู้สร้างวัด เป็น "วัดสิตาราม" แปลว่า "วัดที่เจ้ากรมยิ้มเป็นผู้สร้าง" วัดสิตารามได้รับพระราชทานผูกสูงคามสีมาในสมัยพระบาทสมเด็จพระนั่งเกล้าเจ้าอยู่หัว ราวปี พ.ศ. 2391

พระอุโบสถหลังเดิม มีรูปแบบศิลปกรรม หน้าบันเป็นรูปจั่วบ้านประดับปูนปั้นลายเครือเถาด้วยถ้วยจานกระเบื้องเคลือบแบบจีน ไม่มีช่อฟ้าใบระกา พาไลลาดชัน เสาพาไลไม่มีบัว บานประตูเป็นลายรดน้ำ ศาลาการเปรียญเป็นแบบทรงไทยสองชั้น วัดมีพระพุทธสมัยสุโขทัย เป็นพระพุทธรูปปางมารวิชัย คือ หลวงพ่อทองกายสิทธิ์ บริเวณด้านข้างโบสถ์ใหม่ก็ยังมีพระพุทธรูปขนาดใหญ่ในปางต่าง ๆ เช่น ปางลีลา ปางเลไลย์ พระพุทธรูปปางไสยาสน์ ปางมารวิชัย ซึ่งประดิษฐานอยู่กลางแจ้ง เป็นพระพุทธรูปจำลองสมัยสุโขทัย

## อ้างอิง

สิตาราม
หมวดหมู่:โบราณสถานในเขตป้อมปราบศัตรูพ่าย
พายุมังคุด

**[[มังคุด]]** () เป็นชื่อพายุหมุนเขตร้อนในรายชื่อชุดที่ 1 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย ชื่อพายุในลำดับนี้แต่แรกเริ่มเคยใช้ชื่อ **[[พายุทุเรียน|ทุเรียน]]** (**') มาก่อน แต่ถูกถอนออกไปในฤดูพายุไต้ฝุ่นแปซิฟิก พ.ศ. 2549

พายุมังคุดนั้นอาจหมายถึง

***พายุโซนร้อนมังคุด (พ.ศ. 2556)** ( **T1310**,  **10W**,  **กีโก**) – เป็นพายุที่มีผลกระทบต่อ[[ประเทศเวียดนาม]] และ[[ประเทศจีน]] ในช่วงต้นเดือนสิงหาคม จึงทำให้มีผู้เสียชีวิตประมาณ 4 ราย
***พายุไต้ฝุ่นมังคุด (พ.ศ. 2561)** ( **T1822**,  **26W**,  **โอมโปง**) – เป็น[[มาตราพายุหมุนเขตร้อน|พายุซูเปอร์ไต้ฝุ่นระดับ 5]] ที่มีผลกระทบต่อ[[ประเทศฟิลิปปินส์]] และ[[ประเทศจีน]] ในช่วงกลางเดือนกันยายน จึงทำให้มีผู้เสียชีวิตประมาณ 134 ราย
**มังคุด** ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2561 และแทนที่ด้วยชื่อ **กระท้อน** (**') ในฤดูพายุไต้ฝุ่นแปซิฟิก พ.ศ. 2567 ต่อมาก็ถูกถอนออกไปอีกครั้งในฤดูพายุไต้ฝุ่นแปซิฟิก พ.ศ. 2567

ไฟล์:Tropical Storm Mangkhut 2013-08-07 0600Z.png|พายุโซนร้อนมังคุด (พ.ศ. 2556) ขณะมีกำลังแรงสูงสุดเมื่อวันที่ 7 สิงหาคม พ.ศ. 2556
ไฟล์:Typhoon Mangkhut 2018-09-12 1710Z.png|พายุไต้ฝุ่นมังคุด (พ.ศ. 2561) ขณะมีกำลังแรงสูงสุดเมื่อวันที่ 12 กันยายน พ.ศ. 2561


มังคุด
มังคุด
วัดวชิรธรรมสาธิตวรวิหาร

**วัดวชิรธรรมสาธิตวรวิหาร** เป็นพระอารามหลวงชั้นตรีชนิดวรวิหาร ตั้งอยู่ในพื้นที่แขวงบางจาก เขตพระโขนง กรุงเทพมหานคร เจ้าอาวาสองค์ปัจจุบันคือ พระราชวชิรธรรมาภรณ์ (บุญศักดิ์ สิริปุญโญ) 

เดิมชื่อ **วัดทุ่งสาธิต** มีคหบดีชาวลาวเป็นผู้สร้างเมื่อประมาณ พ.ศ. 2399 หลังจากคหบดีท่านถึงแก่กรรม วัดนี้จึงถูกทิ้งร้าง กระทั่งได้กลายเป็นวัดที่มีพระสงฆ์ในเดือนตุลาคม พ.ศ. 2506 ในสมัยพระโสภณวชิรธรรม (สาธิต ฐานวโร) เป็นเจ้าอาวาส  ต่อมาเมื่อวันที่ 9 กันยายน พ.ศ. 2508 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (ขณะนั้นคือสมเด็จพระเจ้าลูกยาเธอ เจ้าฟ้าวชิราลงกรณ) ทรงรับวัดทุ่งสาธิตไว้ในพระอุปถัมภ์ ได้พระราชทานนามว่า วัดวชิรธรรมสาธิตวรวิหาร โดยนามของวัด *วชิร* มาจากพระนาม วชิราลงกรณ, *ธรรม* มาจาก คำสั่งสอนของพระพุทธเจ้า และ *สาธิต* มาจากนามเดิมของพระโสภณวชิรธรรม

อนึ่ง แม้พระบาทสมเด็จพระวชิรเกล้าเจ้าอยู่หัวจะทรงรับวัดวชิรธรรมสาธิตวรวิหารไว้ในพระบรมราชูปถัมภ์อยู่จนถึงปัจจุบัน แต่ก็มิใช่วัดประจำรัชกาลที่ 10

## อาคารเสนาสนะและปูชนียวัตถุ
พระเจดีย์จุฬามณีศรีล้านนา มีความกว้าง 25 ศอก 9 นิ้ว ความสูง 49 ศอก ซึ่งได้จำลองมาจากองค์พระธาตุหริภุญชัย จังหวัดลำพูน ภายในเจดีย์บรรจุพระบรมสารีริกธาตุ 25 องค์ พระอรหันต์สาวกธาตุ 289 องค์ และพุทธรูปทองคำอีก 2 องค์ พระอุโบสถปูด้วยไม้สักปาร์เก้ ประตู-หน้าต่างทำด้วยไม้สัก แกะสลักโดยฝีมือช่างชาวเหนือ ภายในพระอุโบสถ มีพระปรางค์ 3 องค์ องค์กลางบรรจุพระบรมสารีริกธาตุ ขององค์ขวาและองค์ซ้าย บรรจุพระธาตุทอง พระอัครสาวกทั้งสอง คือพระสารีบุตรและพระโมคคัลลานะ วัดมีสังเวชเจดีย์ จำลองมาจากพระเจดีย์พุทธคยา ประเทศอินเดีย

## อ้างอิง

วชิรธรรมสาธิตวรวิหาร
หมวดหมู่:วชิรธรรมสาธิต
วชิรธรรมสาธิตวรวิหาร
ดูหมิ่น

**ดูหมิ่น** เป็นการละเมิดเกียรติยศของมนุษย์ไม่ว่าแสดงออกด้วยวิธีใด โดยเฉพาะอย่างยิ่ง ข้อความที่ละเมิดหรือการสื่อสารท่าทาง และเป็นอาชญากรรมในบางประเทศ ข้อแตกต่างระหว่างดูหมิ่นกับหมิ่นประมาทคือ ดูหมิ่นอธิบายค่านิยม ส่วนหมิ่นประมาทกล่าวถึงลักษณะหรือใส่ความข้อเท็จจริง

## อ้างอิง

หมวดหมู่:อาชญากรรม
หมวดหมู่:กฎหมาย